open-index/open-wikipedia-markdown huggingface dataset:
Mijas

**Mijas** ass eng Uertschaft a Gemeng an der spuenescher Regioun Andalusien. Et ass eng vu den 100&nbsp;selbststännege Gemengen an der Provënz Málaga.

D'Stad Mijas hat 64.288&nbsp;registréiert Awunner (Stand:&nbsp;2007), op enger Fläch vun 149&nbsp;km². Dat entsprécht 431,5&nbsp;Awunner pro&nbsp;km². Well et a Spuenien (wéi an England) keng gesetzlech Virschrëft gëtt, fir sech unzemellen, ass d'Zuel vun den Awunner a Wierklechkeet awer méi héich. Dat trëfft besonnesch fir d'Auslänner zou, déi do wunnen. D'Briten stinn op der éischter Plaz, gefollecht vun den Däitschen, Skandinavier, asw.. D'Awunner vu Mijas disposéieren pro Kapp iwwer dat hëchst Akommes vun de Gemenge vun der Costa del Sol. Offiziell Sprooch ass Spuenesch (Kastilianesch).

## Geographie
Mijas läit ongeféier 565&nbsp;Kilometer vun der spuenescher Haaptstad Madrid ewech un der Südküst vun der ibeerescher Halllefinsel, 30&nbsp;Kilometer südwestlech vu Málaga un der Costa del Sol. D'Gemeng erstreckt sech vun der südlech geleeëner Küst bis zu der *Sierra de Mijas* am Norden. Nopeschgemenge sinn am Weste Marbella an Ojén, am Norde Coín, Alhaurín el Grande an Alhaurín de la Torre, an am Oste Benalmádena a Fuengirola.
D'Uertschaft ass bekannt wéinst senger idyllescher Lag a senge wäissen Haiser an Hotellen, déi wéi un e Bierg gepecht wierken.
Den historesche Kär, d'Stad Mijas (*Mijas Pueblo*), läit am Nordoste vun der Gemeng, um Fouss vum 1.150&nbsp;Meter héije Bierg mam selwechten Numm op enger mëttelster Héicht vu 428&nbsp;Meter iwwer dem Mieresspigel.
## Tourismus
Duerch seng Lag an der Noperschaft vun de bekannten Touristenuertschaften op der Costa del Sol, tëscht Torremolinos a Marbella, ass Mijas eng beléift Destinatioun fir Ausflich vun engem Dag.

## Kuckeswäertes
* *Musée*: Am Musée vu Mijas gëtt et en nogebaute Raum, wou de Buergermeeschter vu Mijas, Manuel Cortés, sech am Biergerkrich bis zum Zäitpunkt vun der Amnestie (1969), virun de Franco-Unhänger, verstoppt huet,
* Stéierkampf-Arena,
* Seng enk Stroossen a Gässelen,
* Seng Haaptkierch,
* Seng Ieselstaxiën.

## Fotoen

Bild:Mijas Andalousie (1).JPG|Zenter Richtung Westen
Bild:Mijas Andalousie (2).JPG|Zentrum Richtung Norden
Bild:Mijas Andalousie (3).JPG|Callejon de los Gitanos / Zigeinergässel
Bild:Mijas Andalousie (4).JPG|Barrio Sant'Ana / Alstad
Bild:Mijas Andalousie (5).JPG|„Hotel Mijas“ am Zentrum
Bild:Mijas Andalousie (6).JPG|Burro Taxi / Iesel als Touristenattraktioun
Bild:Mijas Andalousie (7).JPG|Päerdskapp virun enger Kutsch
Image:Arena and Parroquia.JPG|Stéierkampfarena a Parroquia (Haaptkierch)
Bild:MijasHaaptkiirch.jpg|Haaptkierch (Parroquia)
Fichier:PlazzadeTorros.jpg|Mijas, Plazza de Toros an Arena
Fichier:MijasenkGässel.jpg|Mijas, eng enk Gässel


## Um Spaweck

* Offiziell Websäit vun der Gemeng Mijas
* Plazen an der Gemeng 

Dësen Artikel inspiréiert sech respektiv ass eng Iwwersetzung vum Artikel iwwer Mijas an der däitscher Wikipedia
Lewis A. Swift

De **Lewis A. Swift**, gebuer den 20. Februar 1820, a gestuerwen de 5. Januar 1913, war en US-amerikaneschen Astronom.

Hien huet vill Koméiten, wéi z.&nbsp;B. de kuerzperiodesche Koméit Swift-Tuttle, souwéi iwwer 1.000 Objete vum NGC-Katalog entdeckt. De Swift war zweemol bestuet, 1850 mat der Lucretia Hunt an 1864 mat der Carrie D. Topping. Säi Jong Edward D. Swift staamt aus sengem zweete Bestietnes. Och wann de Swift ni op enger Universitéit war, krut hien am Joer 1897 d'Jackson-Gwilt-Medail vun der Royal Astronomical Society iwwerreecht.

## Entdeckungen

Déi follgend Lëscht weist déi bekanntst Entdeckunge vum Swift. Bei enger Rei vun Objeten am NGC-Katalog goufen Duebelobservatioune vun Objeten zweemol registréiert.

Koméiten:
* 11P/Tempel-Swift-LINEAR
* 64P/Swift-Gehrels
* 109P/Swift-Tuttle

Galaxien:

* IC 10 (irregulär Zwerggalaxie)
* NGC 6 (Duebelobservatioun Parsons 1857, Swift 1885; hat eng Zäit laang eng zweet Katalognummer NGC 20)
* NGC 17 (Duebelobservatioun Muller 1886, Swift 1886; hat eng Zäit laang eng zweet Katalognummer NGC 34)
* NGC 19
* NGC 21 (Duebelobservatioun Herschel 1790, Swift 1885; hat eng Zäit laang eng zweet Katalognummer NGC 29)
* NGC 27
* NGC 35
* NGC 47 (Duebelobservatioun Tempel 1886, Swift 188?; hat eng Zäit laang eng zweet Katalognummber NGC 58)
* NGC 48
* NGC 49
* NGC 51
* NGC 64
* NGC 73
* NGC 75
* NGC 100
* NGC 112
* NGC 150
* NGC 151 (Duebelobservatioun Herschel 1785, Swift 1886; hat eng Zäit laang eng zweet Katalognummer NGC 153)
* NGC 155
* NGC 161
* NGC 190
* NGC 237
* NGC 240
* NGC 250
* NGC 262
* NGC 317B
* NGC 332
* NGC 1042
* NGC 6050A
* NGC 6622
* NGC 6951 (Duebelobservatioun Coggia 1877, Swift 1885; hat eng Zäit laang eng zweet Katalognummer NGC 6952)

## Um Spaweck
*  Lewis Swift - der "amerikanische Herschel"
Edward D. Swift

Den **Edward D. Swift**, gebuer de 24. Dezember 1871, a gestuerwen de 25. September 1935, war en US-amerikaneschen Astronom. Säi Papp war de bekannten Astronom Lewis A. Swift, dee ganz vill Koméiten entdeckt huet. Den Edward huet, genee wéi säi Papp sech mat der Astronomie beschäftegt an huet zesumme mam Stärefuerscher De Vico am Joer 1894 de Koméit 54P/de Vico-Swift-NEAT entdeckt.

## Kuckt och

## Um Spaweck
* LEWIS SWIFT AND SON by Richard Taibi
*  Foto vum Edward Swift
James Ferguson (Astronom)

Den **James Ferguson**, gebuer den 31. August 1797 zu Perthshire a Schottland, a gestuerwen de 26. September 1867 zu Washington D.C., war e schotteschen Ingenieur an Astronom, deen zanter 1800 an den USA gelieft huet.

De Ferguson huet als Ingenieur, ënner anerem um Bau vum Eriekanal, geschafft.

Vun 1847 un huet hien als Astronom am Naval-Observatoire zu Washington geschafft. Hien huet dräi Asteroiden entdeckt, dorënner den Euphrosyne, den éischten Asteroid, dee vun Nordamerika aus entdeckt gouf.

Fir un hien z'erënnere gouf am Joer 1941 den Asteroid (1745) Ferguson no him genannt.

## Kuckt och

## Um Spaweck
* Publikatioun vum J. Ferguson am Astrophysics Data System
*  B. T. Sands: ''The late Mr. James Ferguson, of the Naval Observatory, Washington.'' Astronomesch Noriichten, Bd. 71 (1868), S. 101. (Noruff)
Lanzarote

**Lanzarote** ass déi nordëstlechst vun de siwe grousse Kanareschen Inselen, déi am Atlantik eng vun de siwwenzéng autonome Regioune vu Spuenien bilden. Lanzarote läit ronn 140 Kilometer westlech vun der marokkanescher Küst a ronn dausend Kilometer vum spuenesche Festland ewech. Bei enger Fläch vun 845,94 Quadratkilometer huet se e Flächenundeel vun 11,29 Prozent un der Gesamtfläch vun de Kanareschen Inselen.
Als éischt ganz Insel gouf Lanzarote 1993 vun der UNESCO zum Biosphärereservat erkläert.

## Verwaltung
Lanzarote gehéiert zu der spuenescher Provënz Las Palmas an zanter 1986 zu der Europäescher Unioun. D'Haaptstad ass Arrecife, déi offiziell Sprooch ass Spuenesch. Lanzarote huet en eegenen Inselrot, den *cabildo insular*, dee vun der Manuela Armas presidéiert gëtt.

## Geologie

Lanzarote ass eng Insel mat vulkanescher Originn. Viru ronn 36 Millioune Jore koum et zu enger Rei vu vulkaneschen Ausbréch ënner dem Mier, déi de Sockel vun der Insel gebilt hunn. Viru 15,5 Millioune Joren ass Lanzarote iwwer d'Mieresiwwerfläch erausgewuess. Dat erkläert och, firwat de Buedem duerch de Lava bal iwwerall eng brong bis schwaarz Faarf huet.

## Fotoen

 Image:2008-12-15 Lanzarote Wreck.jpg| Arrecife
 Image: 2008-12-22 Lanzarote JardinDeCactus.jpg| Jardín de Cactus
 Image:2008-12-18 Lanzarote CuevaDeLosVerdes.jpg| Cueva de los Verdes
 Image:2008-12-19 Lanzarote ElGolfo.jpg| El Golfo
 Image:2008-12-19 Lanzarote Timanfaya.jpg| Timanfaya National Park
 Image:2008-12-19 Lanzarote Timanfaya NationalPark.jpg| Timanfaya National Park
 Image:2008-12-25 Lanzarote Timanfaya 03.jpg| Timanfaya National Park
 Image:2008-12-25_Lanzarote_Timanfaya.jpg| Timanfaya National Park
 Image:2008-12-15 Lanzarote SalinasDeJanubio.jpg| Salinas del Janubio
 Image:2008-12-21 Lanzarote LaGeria.jpg| La Geria
 Image:2008-12-17 Lanzarote MiradorDelRio.jpg|La Graciosa / Mirador Del Rio
 Image:2008-12-16Lanzarote PlayaBlanca.jpg|Playa Blanca


## Um Spaweck
Viaduc vu Sécheval

De **Viaduc vu Sécheval** ass eng Autobunnsbréck an der Belsch bei Remouchamps, vun der A 26 (E25) um Kilometerpunkt 20,85 an der Provënz Léck déi iwwer den Dall vun der Gergova an iwwer d'N 666 féiert.

Et ass eng stole Plackendunnebréck an d'Fuerbunn besteet aus enger Dall aus arméiertem Bëtong.

D'Bréck déi eng Längt vun 340 m huet gouf an de Joren 1975 - 1979 gebaut. D'Drowierk gouf vum Büro Greisch geplangt.

Geographesch Koordinaten: 
## Um Spaweck
* De Viaduc vu Sécheval op Structurae
Grus (Stärebild)

De **Krukert** (laténgesch: **Grus**) ass e Stärebild um südleche Stärenhimmel.

## Beschreiwung
De Krukert huet ongeféier d'Form vun engem ëmgekéierten Y. Zwéi vu senge Stären, den α&nbsp; an den β&nbsp;Gruis, sinn opfälleg hell an hunn en däitleche Faarfkontrast. Den α&nbsp; Gruis liicht bloelzeg-wäiss, an de β&nbsp;Gruis liicht orange.

Am Hierscht ass vum Stärebild Krukert an eiser Géigend héchstens den nërdlechen Deel mam Stär γ&nbsp;Gruis ze gesinn. Komplett gesäit een d'Stärebild eréischt südlech vum 35. Breedegrad.

## Geschicht
Fréier goufen d'Stären zum Stärebild Pisces Austrinus gezielt.

Enn vum 16. Joerhonnert hunn déi hollännesch Séifuerer an Entdecker Pieter Dirkszoon Keyser a Frederik de Houtman d'Stären als eegestännegt Stärebild beschriwwen, *Den Reygher* („de Reier“) oder *Kranich*. De Petrus Plancius an de Jodocus Hondius hu se 1598 resp. 1600 *Phoenicopterus* („Phönix“) genannt. De Johannes Bayer huet d'Stärebild dann ënner der aktueller Bezeechnung a senger Stärekaart vu 1603 iwwerholl.

## Himmelsobjeten

### Stären

Den α&nbsp;Gruis, den hellste Stär am Krukert, ass 101 Liichtjoer vun eis ewech. Den Numm Al Nair huet en arabeschen Urspronk a bedeit „deen Hellen“.

Den γ&nbsp;Gruis ass 203 Liichtjoer vun eiser Äerd ewech. Et ass e Stär, dee blo liicht, mat der Spektralklass B8. Den arabeschen Numm Al Dhanab bedeit „Schwanz“.

### [[Duebelstär]]en

Déi ongeféier gläich hell Stären δ1&nbsp; an δ2&nbsp; Gruis gesi sech mat bloussem A, wéi een Duebelstäresystem un, well si nëmme 16,1 Bouminutten ausernee stinn. Et handelt sech awer nëmmen ëm een „opteschen Duebelstär“, deem seng Stäre vun der Äerd ausgesinn an enger Richtung leien. A Wierklechkeet leien d'Stären 150 a 450 Liichtjoer vun eis ewech.

Ee „richtegt“ physescht Duebelstäresystem, deem seng Komponente sech ëm een eenzege Schwéierpunkt dréien, ass den πGruis op enger Distanz vun 200 Lichtjoer. De System kann ee mat engem klengen Teleskop opléisen.

### [[New General Catalogue|NGC]]-Objeten

Am nordëstlechen Deel vum Krukert sinn e puer Galaxien.

## Kuckt och
* Krukert

## Um Spaweck
Al Nair

Den **Al Nair** (arab. „den Hellen“) ass d'Bezeechnung vum Stär α Gruis (Alpha Gruis). Hien huet eng visuell Magnitude vu +1,73&nbsp;mag an ass 101 Liichtjoer vun eis ewech. De Spektraltyp vum Al Nair ass B7, et ass also ee blowäisse Stär. De Stär ass ronn 13.500 Kelvin gliddeg am besëtzt déi 380-fach Liichtkraaft vun eiser Sonn. Den Duerchmiesser vum Al Nair huet ongeféier dat 3,5 facht vum Sonnennduerchmiesser.

**Koordinaten** (Equinoxe J2000.0)

*Rektaszensioun: 22h 8m 14s
*Deklinatioun: -46° 57' 40
Gergova (Baach)

D**'Gergova** ass eng Baach an der Belsch an der Provënz Léck um Territoire vun der Gemeng Aywaille.

Si entsteet aus dem Zesummelaf vun e puer klenge Baachen déi hir Quellen um Plateau vu *Belva* a *Beauregard* eng ronn 3.800 Meter ëstlech vu Remouchamps op enger Héicht vun 355&nbsp;m hunn.

Se leeft vun do de ganzen Zäit no Westen, fir zu Remouchamps op enger Héicht vun 135&nbsp;m an d'Amblève ze lafen.
Aldhanab

Den **Aldhanab** (Al Dhanab, arab. „de Schwanz“) ass den Numm vum Stär γ Gruis (Gamma Gruis). Den Aldhanab huet eng visuell Magnitude vu +3,01&nbsp;mag a gehéiert zu der Spektralklass B8III. Hie läit op enger Distanz vu ronn 203 Liichtjoer zu eiser Äerd.

**[[Koordinaten]]** (Equinoxe 2000)
*Rektaszensioun: 21h53m55,70s
*Deklinatioun: -37°21'54,0
CR172

Den **CR172** ass e Chemin repris am Kanton Esch. En huet säin Ufank zu Éilereng um CR110 a féiert dann duerch Monnerech op Éileng wou en Uschloss un d'Dräikantonstrooss huet. E féiert da mat enger 90° Kéier zweemol iwwer d'Mess, fir dann iwwer Piisseng weider op Lampech ze kommen, wou en Uschloss un den CR178 an den CR106 huet.

Den CR172 ass ronn 7,6&nbsp;km laang.
CR103A

Den CR103A ass e Chemin repris am Kanton Capellen.

En huet säin Ufank zu Ollem um CR103. Vun do aus féiert en an Direktioun Norden op Nouspelt, wou en Uschloss un den CR104 an den CR104A huet.

Zoustänneg fir den Ënnerhalt ass de Regionalservice vun der Cap vun der Bauverwaltung.

Den CR103A ass ronn 2.480 m laang.
## Um Spaweck
CR104

Den **CR104** ass e Chemin repris am Kanton Capellen

Den CR104 huet säin Ufank zu Nouspelt op der Kräizung mat dem CR103A an CR104A bei der Kierch.

Vun do aus féiert en no Norden iwwer de Plateau vun der *Scheierheck* wou seng héchst Plaz op enger Héicht vun 361 m ass. Duerno geet et de Bierg af duerch eng Griecht am Bësch mam Numm *Bréibierg*.

Um *Olmesbur* wou en Uschloss un den CR189 huet, dréint en an enger 180° Kéier an Direktioun Simmerschmelz, wou en dann, nodeem en iwwer d'Äisch ewech ass, op der Kräizung mat dem CR105 säin Enn huet.

Zoustänneg fir den Ënnerhalt vum Wee ass de Regionalservice vun der Cap, vun der Bauverwaltung.

Den CR104 ass ronn 4.650 m laang.
## Um Spaweck
Michèle Prange

D**'Michèle Prange**, gebuer de 4. September 1960 zu Lëtzebuerg, an do gestuerwen den 2. Juni 2007, war eng Schrëftstellerin a Journalistin, Literaturkritikerin a Professesch.

Si war d'Schwëster vum Schrëftsteller Jacques Prange.
## Wierker
*Vie Façon Nez (1988)
*Corps de larmes (1990)

## Um Spaweck
Prix Janusz Korczak

De **Prix Janusz Korczak** zu Lëtzebuerg ass e Präis dee vun der Stëftung Kannerschlass vun Zolwer vergi gëtt, fir aussegewéinlech Verdéngschter am Sozialberäich.

Vun 1992 bis 1997 gouf de Prix Janusz Korczak all Joer ausgeschriwwen, 1994 an 1996 gouf en awer net verginn. Zanter 1997 gëtt dëse Präis all zwee Joer ausgeschriwwen, woubäi en 2001 net vergi gouf.

De Präis gouf nom polneschen Dokter a Pedagog Janusz Korczak genannt.

## Laureaten
* 1992: A. Pletgen a J. Dumont fir de Projet "Weessekär"
* 1993: Tom Schlechter, Josette Schmit a Marianne Schmit fir de Projet "Camionette"
* 1994: net verginn
* 1995: Programm "Défi"
* 1996: net verginn
* 1997: Projet Alpha
* 1999: Jean Fetz fir de Projet "Liewenshaff" vun der "Päerd's Atelier A.s.b.l."
* 2001: net verginn
* 2003: Coopérations A.s.b.l. 
* 2005: Special Olympics Luxembourg
* 2007: Anonym Glécksspiller
* 2009: Association luxembourgeoise des visiteurs de prison
* 2011: SAT - Service d'accompagnement tutélaire a.s.b.l.
* 2013: Association des victimes de la route
* 2015: Femmes en Détresse a Fondation Maison de la Porte Ouverte

## Um Spaweck
* De ''Prix Janusz Korczak'' op der Websäit vun der ''Fondation Kannerschlass''
Janusz Korczak

De **Janusz Korczak**, gebuer als **Henryk Goldszmit** 22. Juli 1878 oder 1879 zu Warschau, a gestuerwen am August 1942 am Vernichtungslager Treblinka, war e polneschen Dokter, Auteur vu Kannerbicher, a Pedagog.

Zu Lëtzebuerg ass de Prix Janusz Korczak no him genannt, deen zanter 1992 vun der Stëftung Kannerschlass fir besonnesch Verdéngschter am Sozialberäich vergi gëtt.

## Um Spaweck
Royal Caribbean Cruise Line

**Royal Caribbean International** (**RCI**) ass eng norwegesch-amerikanesch Reederei, déi Croisièren ubitt an zu Miami, Florida hiren Haptsëtz huet. D'Aktië vun der Gesellschat ginn op der gréisster Bourse vun der Welt, dem New York Stock Exchange, gehandelt.

D*'Royal Caribbean International* ass d'Kennzeeche vun der Royal Caribbean Cruise Line, déi 21 Schëffer am Déngscht an nach anerer am Bau huet. All déi Schëffer hunn hanner hirem Numm d'Bezeechnung *of the Seas*. Zu där Cruise Line gehéieren och Festival Cruises, Pullmantur Cruises an Azamara.
## Schëffsklassen a Schëffer
Jiddwer Schëff vun der *Royal Caribbean Cruise Line* huet eng Panorama-Lounge uewen um Schëff, mam Numm *[[Viking Crown Lounge]]*, Klotermaueren, Baren, Theatersäll, Spazentren, Fittnesraim an Haapt- an Niewerestauranten.

### Oasis Klass
Dat éischt Schëff vun där Klass soll d'Freedom-Klass-Schëffer als gréisst Passagéierschëffer vun der Welt nach iwwertrompen. Seng Ferdegstellung ass fir den Hierscht 2009 geplangt. Et soll bis zu 5.400 Passagéier kennen ophuelen (bei der duebeler Besetzung vun de Kabinnen), an eng Waasserverdrängung vu 220,000 BRT hunn.

### Freedom Klass
*D'Freedom Class* gruppéiert déi rezents Schëffer, déi virun 2009 vun der Royal Caribbean Cruise Line exploitéiert gi sinn.

D'Freedom of the Seas huet de 24. Abrëll 2006 d'Werft Aker Yards zu Turku, Finnland verlooss. No engem kuerzen Openthalt zu Hamburg gouf se zu New York gedeeft an huet de 4. Juni 2006 hir éischt offiziell Croisière gemaach. Dat zweet Schëff, d'Liberty of the Seas, gouf am Mee 2007 ausgeliwwert an ass an der Karibik am Déngscht. Mat enger BRZ vun 154 407 Tonnen, ass se mat der *[[Independence of the Seas]]* (2008 an Déngscht geholl) dat gréisst Schëff vun der Welt a méi grouss wéi d'RMS Queen Mary 2. 
**[[Independence of the Seas|Freedom of the Seas]]*
**[[Independence of the Seas|Liberty of the Seas]]*
**[[Independence of the Seas]]*

### Voyager Klass
 
**[[Voyager of the Seas]]*
**[[Explorer of the Seas]]*
**[[Adventure of the Seas]]*
**[[Navigator of the Seas]]*
**[[Mariner of the Seas]]*

### Radiance Klass

**[[Radiance of the Seas]]*
**[[Brilliance of the Seas]]*
**[[Serenade of the Seas]]*
**[[Jewel of the Seas]]*

### Vision Klass

**[[Legend of the Seas]]*
**[[Splendour of the Seas]]*
**[[Grandeur of the Seas]]*
**[[Rhapsody of the Seas]]*
**[[Enchantment of the Seas]]*
**[[Vision of the Seas]]*

### Sovereign Klass
**[[Monarch of the Seas]]*
**[[Majesty of the Seas]]*
## Kuckt och
* Lëscht vu Croisièresschëffer
* Lëscht vu Reedereie mat Croisièresschëffer

## Um Spaweck

* Offiziell Säit vun der Cruise Line
Bild der Wissenschaft

D**'Bild der Wissenschaft** ass eng populärwëssenschaftlech Zäitschrëft, déi all Mount erauskënnt. Si ass 1964 gegrënnt ginn. Verluecht gëtt si bei der Konradin Mediengrupp zu Leinfelden-Echterdingen. Si beschäftegt sech mat den aktuellen Entwécklungen aus Fuerschung an Technik souwéi mam gesellschaftlechen a politesche Kontext.

Grënnungsediteur war de Physiker a Wëssenschaftsjournalist Heinz Haber. Am Ufank koum d'Zäitschrëft an der Deutschen Verlags-Anstalt eraus. Vun 2003 huet d'Konradin Verlagsgrupp d'Zeitung iwwerholl. De Wolfgang Hess ass zanter 1994 Chefredakter.

Bild der Wissenschaft huet eng Oplo vun 114.603 Exemplaren (IVW II/2008).

## Theemen
Schwéierpunkt vun der bdw sinn d'Naturwëssenschaften. D'Artikele behandelen Theemen aus der Biologie, Medezin, Geowëssenschaften, Astronomie, Raumfaart, Psychologie, Chimie, Physik, Mathematik, benotzerorientéieter Informatik, Technik souwéi Kultur- a Gesellschaftswëssenschaften. Dat geschitt a Form vun ausféierleche Berichter an Nochriichten, Fuerscherprofiller, Reportagen an Interviews, woubäi grousse Wäert op aussokräfteg Billermaterial geluecht gëtt.

D'Zäitschrëft organiséiert an ënnerstëtzt zousätzlech verschidden Initiativen an Aktivitéiten:

## Online
D'Online-Redaktioun vu Bild der Wissenschaft gëtt ënner www.wissenschaft.de eng dagesaktuell Wëssenschafts-Newsletter eraus. 
## Literatur
* *Bild der Wissenschaft.* Konradin Medien GmbH, Leinfelden-Echterdingen 1.1965ff.

## Um Spaweck
*  bild der wissenschaft/wissenschaft.de
Nationalstrooss 7B

D**'Nationalstrooss 7B** oder **N7B** ass eng kuerz Nationalstrooss an der Gemeng an am Kanton Dikrech. Op der ganzer Längt heescht se *Rue du Herrenberg*.

Si huet hiren Ufank op der N7 zu Dikrech am ënneschten Deel vum *[[Bamerdall]]* a féiert bei d'Kasär um Härebierg.

Si huet eng Längt vu ronn 2,1&nbsp;km.

## Entwécklung vun der N7B

* Op Basis vun zwéin Arrêté-royal-grand-ducalle vun 1861 an 1864 gouf de Bau vun enger Strooss vun Dikrech op de Härebierg als *utilité publique* deklaréiert;
* Mat der Ëmklasséierung vun Deeler vum staatleche Stroossereseau am Joer 1958 krut déi deemoleg Gemengestrooss de Statut vun enger Nationalstrooss an huet zanterhier d'Nummer 7B;
* Virun 1958 hat d'Strooss zu Ettelbréck, vun der Gare bis bei d*'Avenue John F. Kenned*y, d'Nummer N7B.

## Um Spaweck

* Iwwersiichtskaart vum nationale Stroossereseau op der Internetsäit vun der Bauverwaltung
Asca Rampini

Den **Asca Rampini**, gebuer den 11. Juli 1931 zu Déifferdeng, a gestuerwen den 21. Dezember 1999, war e lëtzebuergesche Komponist mat italieeneschen Originnen.

Den Asca Rampini huet scho fréi ugefaange Musek ze maachen an am Laf vun de Jore geléiert eng Rëtsch Instrumenter ze spillen. Dorënner Gittar, Mandolinn, Hautbois a säi léifst Instrument d'Zuchposaun.
Hie war laang Zäit Dirigent vun der Déifferdenger Musek an huet zu engem groussen Deel un hirem deemolegen Erfolleg bäigedroen.

Den Asca Rampini ass bekannt ginn duerch seng Kompositiounen an Arrangementer an deenen hien Elementer vu Lëtzebuerger an italieenescher Musek verschafft huet.

Den 21. Dezember 1999 ass hien, no laanger Krankheet, gestuerwen.

## Kompositiounen an Arrangementer

* Prince Guillaume (1989)
* A ma jeunesse/Aus der Kannerzäit (1990)
* Tambour battant
* Reminiscence
* Souvenirs du pays/Erënnerungen uechtert d'Land
* Klarinettenkarussel
* Mon bleuet/Meng Kuerblumm
* Somewhere/So mir wou
* Trompettes en folie
* Washboard
* Jean Gallion
* Euromedley 
* Wichtelmänner
(nach net Vollstänneg)
Arrecife

**Arrecife** ass déi politesch a wirtschaftlech Haaptstad vun der Kanarescher Insel Lanzarote. Si huet 1852 déi al Haaptstad Teguise bannen am Land ofgeléist. Arrecife ass och eng vun de siwe Gemengen op der Insel an huet 55.203 Awunner (2006) - knapps 44 Prozent vun alle Lanzaroteños. Arrecife erstreckt sech iwwer eng Fläch vun 22,72 Quadratkilometer.

## Geschicht
Arrecife gouf fir d'éischt am 15. Joerhonnert als klengt Fëscherduerf an der Geschicht ernimmt. Hiren Numm krut d'Stad duerch d*'Arrecifes*, schwaarz vulkanesch Riffer, hanner deene sech d'Booter virun den Iwwerfäll vu Pirate verstoppt hunn. 
Géint d'Enn vum 16. Joerhonnert huet Arrecife ugefaangen ze wuessen. Deemools ass och eng éischt Kierch gebaut an zu Éiere vum éischte Bëschof vun Arrecife, *San Ginés* genannt ginn. Arrecife war du méi wéi jee d'Zil vu Piratenugrëffer. 1571 huet dee berüchtegte Séiraiber *Dogan* d'Hafestiedchen iwwerfall a bal ganz zerstéiert.

Ettlech Jore méi spéit ass mam Bau vum *Castillo de San Gabriel* op der klenger, virgelagerter Insel *Islote de Fermina* ugefaange ginn, mam Gedanken, d'Stad virun de Piraten ze schützen. Trotzdeem ass de Pirat *Morato Arraez* schonn 1586 zu Arrecife gelant an huet och d'Festung *Castillo de San Gabriel* zerstéiert.

## Fotoalbum vun Arrecife

Fichier:Arrecife1.jpg|Hafe vun Arrecife 
Fichier:Arrecife5.jpg|Stroossemusekant zu Arrecife
Fichier:Arrecife2.jpg|Boter am Hafen
Fichier:Arrecife4.jpg|Foussgängerzon



## Um Spaweck
Nationalstrooss 11

D**'Nationalstrooss 11** oder **N11**, an och **Iechternacher Strooss** genannt, ass eng lëtzebuergesch Nationalstrooss an de Kantone Lëtzebuerg, Gréiwemaacher an Iechternach.

Si huet hiren Ufank zu Eech op der N7 a féiert vun do iwwert den Dummeldenger Contournement an da praktesch de ganzen Wee an nordëstlecher Direktioun iwwert de Waldhaff op Gonnereng, vun do op engem Contournement, deen am September 2015 opgoung, ronderëm Jonglënster, an dann iwwert Grolënster, d'Schanz, Wuelper, de Méchelshaff a Lauterbuer op Iechternach.

Zu Iechternach féiert se dann op déi al Bréck an dann iwwert d'Sauer an Däitschland, wou se Uschloss un d'L1 a gläich duerno un d'B257 / E29 huet. Zu Iechternach kräizt se sech och mat der N10.

D'Gesamtlängt vun der N11 ass zirka 31,5&nbsp;km.

## Entwécklung vun der N11

* D'Strooss vun der Stad op Iechternach gouf an e puer Etappen tëscht 1844 an 1849 gebaut;
* An den 1950er Joren ass d'Europastrooss E42 vu Saarbrécken aus zu Réimech an d'Land komm an ass vu do aus iwwer d'N2 an d'Stad gelaf. Vun der Stad aus goung se iwwer déi haiteg N11 op Iechternach a virun a Richtung Köln;
*An den 1970er Jore krut d'Iechternacher Streck d'Nummer E27;
*Vun 1958 bis an d'1980er Joren huet als N11 d'Streck vun der Brennerei iwwer Eesebuer bis an d'Fiels gegollt, den haitegen CR119.;
* Vun 1989 ass op der topographescher Kaart nieft der E27 och d'Bezeechnung vun der N11 ze fannen. Op der Kaart vun 2000 steet just nach N11;
* Aus der E27 ass an de Joren duerno d'E29 ginn, déi haut nach tëscht dem Verdeeler Gréngewald an Iechternach iwwer d'N11 leeft;
* Nodeems den Dummeldenger Contournement gebaut gi war, krut deen de Statut vun der d'N11, iwwerdeems déi al Streck vun der Eecher Klinick bis uewenzeg vun der fréierer Dummeldenger *Charlys Gare* an e Chemin repris (CR233) resp. eng Gemengestrooss deklasséiert gouf;
*An den 1980/90er Jore gouf den Tracé vun der N11 zu Gonnereng, Jonglënster a Grolënster ugepasst;
* Zanter dem 18. September 2015 leeft den Transitverkéier net méi duerch Jonglënster, mä iwwer e Contournement, deen tëscht Gonnereng a Jonglënster ufänkt, iwwer de Viaduc vu Jonglënster féiert an e Stéck no der Kräizung mam CR121 nees op der aler Strooss erauskënnt. Zanter dem Gesetz vum 15. Dezember 2021 iwwert d'Reklassement vum Stroossereseau leeft den offiziellen Tracé vun der N11 net méi duerch Jonglënster, ma iwwert d'Ëmgeeungsstrooss. D'Traversée duerch Jonglënster ass an e Chemin repris (CR121A) deklasséiert ginn;
* Mam selwechte Gesetz gouf och en Deel vun der Route de Luxembourg zu Lauterbuer an eng Gemengestrooss deklasséiert.

## Biller

N11 (Luxemburg).jpg|D'Nationalstrooss 11 tëscht Gonnereng a Jonglënster
Gonderange borne E421-N11 (102).jpg|E Schëld als *[[Kilometersteen]]* zu Gonnereng


## Um Spaweck
Rudolph Minkowski

De **Rudolph Leo Bernhard Minkowski**, gebuer den 28. Mee 1895 zu Stroossbuerg, a gestuerwen de 4. Januar 1976 zu Berkeley a Kalifornien, war een däitsch-amerikaneschen, jiddeschen Astrophysiker. Hie war de Jong vum Pathologieprofesser Oskar Minkowski an e Cousin vum Hermann Minkowski.

D'Andeelung vu Supernovaen an d'Typen I an II (zesumme mam Walter Baade) hunn e wichtege Bäitrag fir d'astronomesch Distanzbestëmmung bruecht.

De Rudolph Minkowsko krut 1961 d'Bruce Medail iwwerreecht.Nom Rudolph an Hermann Minkowski ass och e Äerdmoundkrater genannt.

## Kuckt och

## Literatur
* Minkowski, R. (1939): *The Spectra of the Supernovae in IC 4182 and in NGC 1003*., ApJ **89**, 156
* Minkowski, R. (1941): *Spectra of Supernovae*, PASP **53**, 224–225

## Um Spaweck
*  BruceMedailist:Rudolph Minkowski
Nationalstrooss 11D

D**'Nationalstrooss 11D** oder **N11D**, ass eng Nationalstrooss zu Gonnereng am Kanton Gréiwemaacher.

Se mécht den Uschloss vum CR122, deen do *Rue du Village* heescht, mat der Iechternacherstrooss.
D'N11D ass ronn 700 Meter laang.

## Um Spaweck

* Iwwersiichtskaart vum nationale Stroossereseau op der Internetsäit vun der Bauverwaltung
Ceres

**Ceres** ass:
* eng réimesch Gëttin: Ceres (Mythologie)
* an duerno genannt, en Zwergplanéit: (1) Ceres
Mammerent

D**'Mammerent** (*Forfait d'éducation*) ass eng gesetzlech Pensiounszoulag, déi de Lëtzebuerger Staat engem Erzéiungsberechtegten all Mount bezilt, wann en engem lëtzebuergesche Sozialversécherungssystem ugehéiert, a virdrun nach net vun enger gläicher Vergënstegung, wéi e Congé de maternité, profitéiert huet.

D'Mammerent gouf zu Lëtzebuerg duerch d'Gesetz vum 28. Juni 2002 geschaf an op 74,37 Euro (3.000 LUF) pro Kand a Mount festesat. Dëse Betrag war indexéiert. D'Indexbindung gouf awer 2006 opgehuewen. Vum 1. Januar 2009 un ass d'Mammerent steierfräi.

## Um Spaweck
*Gesetz iwwer d'Mammerent
Costa del Sol

D**'Costa del Sol** (lëtzb.: *Küst vun der Sonn*) ass eng Küst am Süde vum spueneschen (Andalusien) Am Oste schléisst se un d'Costa Tropical an am Westen, getrennt durch d'Strooss vu Gibraltar, un d'Costa de la Luz un. Bei enger Totallängt vun 300&nbsp;km ëmfaasst se d'Mëttelmier-stränn vun den andalusësche Provënze Málaga a Cádiz.

Dat Subtropescht Klima suergt dat ganzt Joer duerch fir agréabel Temperaturen an d'Küst ass doriwwer eraus och nach zusätzlich duerch Bierggkette virum Nordwand geschützt.

Zanter den 1960er Joren huet sech d'Costa del Sol opgrond vu sengem Klima a senge méi wéi 320 Sonnendeeg am Joer zu engem attraktiven Touristenzentrum entwéckelt. Haut huet sech seng touristesch Attraktivitéit duerch déi staark ausgebauten Hotelinfrastrukturen an déi ëmfangräich Sportméiglechkeeten nach zousätzlech erhéicht. Zentre vum Tourismus si westlech vu Málaga d'Küstensträif vun Torremolinos/Benalmádena iwwer Marbella bis San Pedro de Alcantara an am Oste vu Málaga d'Küst tëscht Torre del Mar a Nerja. Den Deel vun der Costa del Sol tëscht Axarquía (Prov. Málaga) iwwer Motril (Prov. Granada) bis zur Provënz Almeria gëtt och als *[[Costa Tropical]]* bezeechent.
 
## Um Spaweck
* VisitaCostaDelSol.com
* Costa del Sol Beschreiwung, Wanderungen a praktesch Reeshiweiser
* Informatiounen iwwer d'Costa del Sol Offiziell Websäit fir den Tourismus a Spuenien (däitsch)
John Adams Whipple

Den **John Adams Whipple**, gebuer den 10. September 1822 zu Grafton am Massachusetts an den USA, a gestuerwen den 10. Abrëll 1891, war een US-amerikaneschen Astronom, Erfinder a Pionéier an der Fotografie.

Schonn als jonke Mënsch huet sech de Whipple intensiv mat der Chimie beschäftegt. Wéi am Joer 1839 de cheemesche Prozess vun der Daguerreotypie an den USA bekannt gouf, war hien deen éischten, deen déi erfuerdert Fotochemikalien hiergestallt huet.

Well seng Gesondheet ënner der Aarbecht mat Chemikalie gelidden huet, huet hie sech doropshi méi mat der Fotografie beschäftegt. Seng éischt Daguerreotypie huet hie mat enger selwer gebastelter Kamera gemaach. Hien huet dobäi ee Glas vun engem Sonnebrëll als Lëns an eng Kärzekëscht als Gehais geholl. Als „fotografesch Plack“ huet de Still vun engem Sëlwerläffel missen duerhalen. Zesumme mam James Wallace Black huet hien zu Boston de Fotostudio *Whipple and Black* opgemaach. Am Laf vun der Zäit gouf hien e bekannte Portraitsfotograf. Doriwwer eraus huet hie bekannt Gebaier zu Boston an Ëmgéigend fotograféiert.

1847 huet hie sech mat der Elizabeth Mann bestuet.

De Whipple gouf och e Pionéier um Gebitt vun der Astrofotografie. Zesumme mam Astronom William Cranch Bond huet hien am Joer 1850 am Harvard College Observatoire déi éischt Fotoe vun engem Stär, der Vega, gemaach. Fir hir detailléiert Fotoe vum Äerdmound sinn de Whipple an de Bond 1851 op der Weltausstellung am Londoner Crystal Palace ausgezeechent ginn.

Dem Whipple seng Foton sinn a verschiddene Muséeën ausgestallt, z.&nbsp;B. am Metropolitan Museum of Art zu New York.

## Kuckt och

## Um Spaweck
Alfred Lefort

Den **Alfred-François Lefort**, gebuer den 20. August 1844 zu Paräis, a gestuerwen de 26. Abrëll 1909, war en Auteur vu Publikatiounen iwwer d'Geschicht vu Lëtzebuerg.

Hie war mat der Marie Maireau (1853-1931) bestuet.

### Wierker (Auswiel)
* 1898: *La forteresse de Luxembourg, d'après des documents inédits, 1684 - 1867* (69 S.).
* 1900: "La Maison Française de Luxembourg", in *Ons Hemecht* 6 (1900), S.356-366, 417-427, 456-468, etc.
* 1902: *La Maison souveraine de Luxembourg.* Reims.
* 1905: *Histoire du département des Forêts (Le duché de Luxembourg de 1795 à 1814..., avec une préface de M. le professeur Godefroid Kurth*. Luxembourg: Imprimerie Worré-Mertens.
Karl-Gotthelf Kind

De **Carl** (och **Karl** oder **Charles**) **Gotthelf Kind**, gebuer de 6. Juni 1801 zu Linda a Sachsen, a gestuerwen den 9. Mäerz 1873 a sengem Domaine *[[Goldene Bremm|La Brême d'Or]]* (Die Goldene Bremm) bei Spicheren, war en däitsche Buermeeschter.

Hien huet a Sachsen-Weimar an an Thüringen no Kachsalz buere gelooss. Duerno koum hien op Lëtzebuerg, wou en zu Zéisseng (1837 – 1839), Iechternach (1839 -1840) a Munneref (vum 17. Juni 1841 bis de 17. Juli 1846) no Salz gesicht huet. D'Buerung zu Munneref war deemools mat ronn 730 m déi déifst an Europa an eng vun deenen déifste vun der Welt; just zu Xinhai an der Provënz Sichuan a China gouf et deemools e Buerlach, dat méi déif war (-1.000 m). Salz huet en zu Lëtzebuerg keent font, mä als "Nieweprodukt" eng Thermalquell. Dës Quell, déi no him "Kind-Quell" gedeeft gouf, war d'Grondlag vum Thermalbad Munneref.

No Munneref huet de Kind zu Passy (haut Paräis) en artesesche Buer uleeë gelooss. En déngt dozou, d'Séie vum Bois de Boulogne ze speisen. Ausserdeem huet hien am Loutrengeschen a soss doruechter no Steekuel gesicht a war Mat-Concessionnaire vun der Géisdrëffer Antimongrouf. Hie war och den Erfinder vum Kind-Chaudron-Procedé.

## Literatur
* Arnold, W. (1997): *Karl Gotthelf Kind – Friedrich Hermann Poetsch: ihre Leistungen bei schwierigen Lagerstättenaufschlüssen im 19. Jahrhundert.* In: Beiträge zur Geschichte von Bergbau, Geologie und Denkmalschutz: Festschrift zum 70. Geburtstag von Otfried Wagenbreth. Freiberg: TU Bergakademie: 7-12.
* Conrad, H.G. (1977): *Kind, Carl Gotthelf.* In: Neue Deutsche Biographie (NDB). Bd. 11, S. 613-614. Online-Version.
* Massard, J.A. (1996a): *Les pionniers de la géologie luxembourgeoise: Steininger, Engelspach-Larivière et les autres.* In: J.A. Massard (éd.): L'Homme et la Terre. Mens en Aarde. Mensch und Erde. Actes du 13e Congrès Benelux d'Histoire des Sciences, Echternach (Luxembourg), 1995. Luxembourg: 127-170 (C.G. Kind: 154-163). PDF
* Massard, J.A. (1996b): *Als Carl Gotthelf Kind in Echternach nach Salz bohrte*. Annuaire de la Ville d'Echternach 1995: 106-116. PDF
* Massard, J.A. (1996c): *Das Mondorfer Bohrloch 1846: Europarekord ja, Weltrekord nein!* Lëtzebuerger Journal, Nr. 201 (22. Oktober): 13. PDF.
* Massard, J.A. (1997): *1846-1996: 150 Jahre Tiefbohrung Mondorf: Fehler, Fragen, Fakten.* Bulletin de la Société des naturalistes luxembourgeois, 98: 3-15.PDF
Costa Smeralda

D**'Costa Smeralda** ass een Deel vun der nordëstlecher Küst vu Sardinien. Am Norde gëtt se vu Palau, am Süde vun Olbia begrenzt. Den Numm kënnt vum Waasser, dat eng Faarf huet, déi un e Smaragd erënnert.

D'Küst ass ganz géi an huet nieft géie Fielsen och en ettlech schéi Sandplagen.

D'Costa Smeralda ass als touristesch Destinatioun doduerch gekennzeechent, dat de gréissten Deel vum Terrain a Privatbesëtz ass, an zwar an den Hänn vun engem Konsortium ëm den Aga Khan. Hien huet do d'Land a den 1960er Joren engem Schofshiert ofkaaft. Duerch den Afloss vum Konsortium konnten dofir bis haut d'Bausënnen, d'Ëmweltzerstéierung a de Massentourismus verhënnert ginn. Op der Costa Smeralda daarf kee Gebai méi wéi dräi Stäck hunn a muss sech der Landschaft upassen.

Porto Cervo gëtt als den Zentrum vun der Costa Smeralda ugekuckt. Grouss Parkanlagen a mondän Butikke ginn der Uertschaft en eegene Glanz. E Bummel am Hafen, fir déi schéinst Yachte vum Mëttelmier ze bewonneren, drängt sech op gradewéi de Besuch vun der *Stella Maris*, enger klenger Kierch mat engem wäertvollen Tableau, dee vu verschiddenen Experten dem El Greco zougeschriwwe gëtt. Zwanzeg Autominutte südlech vu Porto Cervo läit an enger Bucht Porto Rotondo, e klengen, awer bekannten Touristenzentrum.
## Um Spaweck
Costa Brava

D**'Costa Brava** (Katalounesch a Spuenesch fir „Wëll Küst“) ass den nordëstlechsten Deel un der spuenescher Mëttelmierküst an der autonomer Regioun Katalounien. De Schrëftsteller Ferran Agulló (geb. 1863 zu Sant Feliu de Guíxols) huet hir deen Numm an der Zäitschrëft *La Veu de Catalunya* (vum 12. September 1908) ginn.

D'Costa Brava ass 214&nbsp;km laang. Si grenzt am Norden un d'Pyrenäen an am Süden un d'Costa del Maresme.

## Um Spaweck
(433) Eros

Den **(433) Eros** ass een Asteroid, deen den 13. August 1898 vum Carl Gustav Witt entdeckt gouf. Et war deen éischte bekannten äerdnoen Asteroid. Den Himmelskierper gouf nom Eros, dem Gott vun der Léift aus der griichescher Mythologie, genannt.

## Entdeckung
Der Asteroid gouf op enger Fotoplack entdeckt, déi den Astronom G. Witt an säin Assistent F. Linke an der Nuecht vom 13. August 1898 am Berliner Urania-Observatoire beliicht haten. Och den Auguste Charlois zu Nice hat den Asteroid an der selwechter Nuecht opgeholl. Hien hat awer net erkannt, wat hien opgeholl hat.

## Seng Bunn
Den Eros war den éischte bekannten Asteroid, deem seng Bunn deelweis bannenzeg vun der Marsbunn verleeft. Hie gehéiert domat zu der Klass vun den äerdnoen Amor-Asteroiden. Hie beweegt sech op enger Distanz vun 1,133 (Perihel) bis 1,783 (Aphel) astronomesch Enheeten, an 1,76 Joer ëm d'Sonn. D'Bunn ass ëm 10,83° schréi zu der Ekliptik, d'Bunnexzentrizitéit ass 0,223.

## Opbau

Den Eros ass een onreegelméissig geformten Himmelskierper mat enger Ausdeenung vun 33 × 13 × 13 Kilometer. Hie weist eng relativ hell silikathalteg Uewerfläch mat enger Albedo vun 0,16 op. Seng Dicht entsprécht mat 2,4 g/cm3 ongeféier der Dicht vu Silikatsteng.

A ronn 5 Stonnen a 16 Minutte rotéiert hien ëm seng eegen Achs. Miessungen hunn erginn, datt d'Temperaturen op der sonnenzougewandter Säit (Dagessäit) vum Asteroid op 100&nbsp;°C klëmmt, wärend si op der Nuechtsäit op -150&nbsp;°C eroffalen. Wärend der Oppositioun klëmmt d'Hellegkeet op 8,3 mag.

Den Eros gouf vum 14. Februar 2000 bis zum 12. Februar 2001 intensiv vun der Raumsond NEAR-Shoemaker ënnersicht. D'Sond war op eng Ëmlafbunn ëm den Asteroid bruecht ginn an ass schliisslech op senger Uewerfläch erofgaangen an huet dobäi detailléiert Fotoe gemaach. Et huet sech gewisen, datt den Eros mat Krater iwwerséit ass. Och Rillen an déif Aschnëtt duerchzéie seng Uewerfläch, an iwwerall leie Fielsstécker. Dësen Asteroid hat warscheinlech staark Kollisioune mat aneren Himmelskierper.

## Zukunft

De Wiener Astronom R. Dvorak huet berechent, datt den Eros no 20 Joermilliounen op d'Sonn fält.

## Observatioun
Op der Tabell sinn d'Observatiounsméiglechkeete vum Eros fir d'Joren 2005 bis 2011. Nieft dem Datum vun der Oppositioun ass och déi visuell Magnitude an d'Distanz vum Eros zu eiser Äerd bei der Oppositioun notéiert.

## Kuckt och

* Lëscht vun den Asteroiden

## Um Spaweck

*  NASA: Fotosammlung vun NEAR
*  Ephemeride vum Eros (1920-2008)
Independence of the Seas

**D'Independence of the Seas** ass e Croisièresschëff, dat vun der Royal Caribbean Cruise Line exploitéiert gëtt, an zu der *Freedom-Class* gehéiert.

Zesumme mat den zwee anere Schëffer vun där Klass, der *Freedom of the Seas* an der *Liberty of the Seas* ass si dat gréisst Schëff vun der Welt, si ass méi grouss wéi d'RMS Queen Mary 2.
 
## Kuckt och
* Lëscht vu Croisièresschëffer
* Lëscht vu Reedereie mat Croisièresschëffer
## Um Spaweck

Offiziell Säit vun der Royal Caribbean Cruise Line
Nationalstrooss 17A

D**'Nationalstrooss 17A** ass eng Verbindungstrooss zu Dikrech tëscht der N14 an der N17. Si ass 295 m laang, an huet de Stroossennumm *Rue Alexis Heck*.

## Um Spaweck
CR351A

Den **CR351A** ass e Chemin repris am Kanton Dikrech zu Dikrech.

En huet säin Ufank eng ronn 500 virun der Dikrecher Gare, wann ee vun Angelduerf kënnt, op der lénkser Säit vun der N7.

Vun do aus féiert en ënner dem Numm *Rue de l'Industrie* no Nordoste fir no enger ronn 200 m iwwer d'Eisebunnsstreck Ettelbréck-Dikrech ze kommen. Duerno geet et weider bis op de Rond-point, op deem en Uschloss un d*Rue de la Brasserie*, d*Rue de la Croix* an d**Rue du Tilleul'' huet.

Um Rond-point béit en of no Norden an d''Rue du Tilleul'', an no 180 m no riets an d''Rue du Palais'' an duerno an d**Rue Guillaume'', fir dann erëm op d'N7 ze stoussen.

Den CR351A ass ronn 1,2&nbsp;km laang.
Schnellstrooss B7 (Lëtzebuerg)

Déi lëtzebuergesch **Schnellstrooss B7** ass deen zwee- an dräispueregen Deel vun der sougenannter Nordstrooss deen d'A7 mat der N27A verbënnt.

Si huet hiren Ufank op der A7 op der Héicht vun der Colmer Bréck a féiert vun do laanscht Schieren, Ettelbréck an Angelduerf bis op de Verdeeler 10 op der Héicht vun Ierpeldeng, wou s'Uschloss un d'N27A huet.

De gréisste Konschtbau op der Streck ass déi ronn 600 m laang Sauerdallbréck.

D'B7 ass etappeweis fir de Verkéier opgaangen:

* 10.11.1989 : Ettelbréck [8] - Ierpeldeng [10]
* 29.07.1993 : Schieren [7] - Ettelbréck [8]

## Laf vun der Strooss

## Projet
Et ass virgesi fir d'Strooss tëscht den Echangeure 7 (Schieren) an 8 (Ettelbréck) méi breet ze maachen an 2 x 2 Spueren z'amenagéieren. De Budget läit bei 57,5 Milliounen Euro. D'Finanzéierungsgesetz gouf de 6. August 2021 gestëmmt.

## Biller

Fichier:Tunnel B 7 Kolmerbréck.jpg|Tunnelopfaart op d'B7 op der Colmer Bréck
Fichier:Viaduc Ditgesbaach à Ettelbruck 01.jpg|D'Bréck op der B7 iwwer den Dall vun der Ditgesbaach zu Ettelbréck
Fichier:B7 Rond-point Fridhaff.jpg|D'Strooss südlech vum Rond-point Fridhaff a Richtung Süde gekuckt. Haut N27A, ursprénglech B7


## Um Spaweck
Nationalstrooss 27A

D**'Nationalstrooss 27A** oder **N27A** ass eng lëtzebuergesch Nationalstrooss am Kanton Dikrech um Territoire vun der Gemeng Ierpeldeng.

Si huet hiren Ufank op der N27 zu Ierpeldeng a féiert laanscht den Dall vun der Homichtbaach op d'Kopp op de Flouer *Rued*, wou se Uschloss un d'B7 huet.

Vun do geet se als Deel vun der E421 weider bis zum Rond-point beim Fridhaff wou se op d' stéisst.

D'N27A ass ronn 3,2&nbsp;km laang.

## Um Spaweck
Benalmádena

**Benalmádena** ass eng Stadgemeng an der spuenescher Regioun Andalusien. Se ass eng vun den 100&nbsp;selbststännnege Gemengen an der Provënz Málaga.

D'Stad Benalmádena huet 52.217&nbsp;Awunner (Stand:&nbsp;2007) op enger Fläch vu 26,58&nbsp;km². Dat entsprécht 1.964,5&nbsp;Awunner pro&nbsp;km². Déi an dräi Deeler opgegliddert Gemeng ass sou markéiert vun enger héijer Populatiounsdicht. D'offiziell Sprooch ass Spuenesch (Kastilesch).

## Geographie
Benalmádena läit ronn 566&nbsp;Kilometer vun der spuenescher Haaptstad Madrid ewech op der Südküst vun der ibeerescher Hallefinsel, 22&nbsp;Kilometer südwestlech vu Málaga op der *[[Costa del Sol]]*.

D'Stad läit laanscht d'Küst déi südlech a südëstlech verleeft. D'Nopeschgemenge sinn am Weste Fuengirola a Mijas, am Norden Alhaurín de la Torre an am Nordosten d'Gemeng Torremolinos. D'Uertschaft läit am Schnëtt op enger Héicht vun 280&nbsp;Meter iwwer dem Mier.

## Um Spaweck

* Websäit vun der Gemeng Benalmádena
* Stadportal Benalmádena
* Plagë vun der Gemeng (spuenesch)
Torremolinos

**Torremolinos** ass eng Stadgemeng an der spuenescher Regioun Andalusien. Si ass eng vun den 100 Gemengen vun der Provënz Málaga.

D'Stad Torremolinos huet 66.957&nbsp;Awunner (Stand:&nbsp;2010) op enger Fläch vun 20,17&nbsp;km². Dat entsprécht 3.320&nbsp;Awunner pro&nbsp;km². Déi an dräi Deeler ënnerdeelte Gemeng ass deemno dicht besidelt. Déi offiziell Sprooch ass Spuenesch (Kastilesch).

## Geographie
### Geographesch Lag
Torremolinos läit eppes 563&nbsp;Kilometer vun der spuenescher Haaptstad Madrid ewech, un der Südküst vun der ibeerescher Hallefinsel.

12&nbsp;Kilometer südwestlech vu Málaga un der *[[Costa del Sol]]* verleeft d'Stad tëscht den Ausleefer vun der *Sierra de Mijas* (*Sierra Llana*) an der südëstlecher Küst, am westlechen Deel vun der *Bucht vu Málaga*. Op enger Distanz vu 6&nbsp;Kilometer, tëscht Málaga an Torremolinos, läit den Airport Málaga. Nopeschgemenge sinn am Südweste Benalmádena, am Nordwesten Alhaurín de la Torre an am Norden d'Provënzhaaptstad Málaga. D'Héicht bedréit am Schnëtt 49&nbsp;Meter iwwer dem Mieresspigel.

### Stadopdeelung
D'Stad Torremolinos besteet aus follgenden Deeler:
* El Bajondillo
* El Calvario
* La Carihuela

### Klima
D'Klima zu Torremolinos entsprécht deem vun der ganzer *Costa del Sol*, also dem Mëttelmierklima. D'Duerchschnëttstemperatur bedréit 17,8&nbsp;Grad Celsius bei 2.800 Sonnestonnen am Joer.
## Fotosalbum


Image:Flats torremolinos.JPG|Panorama vun der Stad
Image:Torremolinos beach 2.jpg|De Strand
Image:Torremolinos beach.jpg|De Strand 2
Image:La Carihuela (Torremolinos).jpg|La Carihuela
Image:Torremolinos sunset.jpg|Sonnenënnergank
Image:Torremolinos Andalousie.JPG|Plaz San Miguel
Image:Galeón Santísima Trinidad.jpg| Nobau vun der *Santissima Trinidad*, engem historesche Seegelschëff


## Um Spaweck

*Offiziell Säit vun der Stad Torremolinos
*Plage vun der Stad (Spuenesch)
Rudolf Palgen

De **Rudolf** (**Rodolphe Daniel**) **Palgen**, gebuer den 23. Abrëll 1895 zu Iechternach, a gestuerwen de 17. November 1975 zu Graz an Éisträich, war e lëtzebuergesche Literaturfuerscher.

Tëscht 1944 an 1966 war hie Professer um Institut fir Romanistik op der Uni Graz an der Steiermark. Hie war e Spezialist vun der Romanistik an huet vill iwwer den Dante geschafft a publizéiert.

De Rudof Palgen war de Brudder vun der Hélène Palgen.

## Wierker (Auswiel)

* 1917. Ueber Zacharias Werners „Söhne des Tals“. Ein Beitrag zur Geschichte der Romantik. Nachdruck der Ausgabe Marburg, Elwert. New York, N.Y. u.a.: Johnson 1968. (Beiträge zur deutschen Literaturwissenschaft; 21)
* 1925. Villiers de l'Isle-Adam, auteur dramatique. H. Champion.
* 1929. Die weltanschauung Henri Bergsons. Priebatsch.
* 1933. Neue Beiträge zum Quellenproblem der Göttlichen Komödie. Winter.
* 1949. Geschichte der italianischen Literatur. Athenäum-Verlag.
* 1955. Werden und Wesen der Komödie Dantes. Verlag Styria.
* 1967. L'origine del Purgatorio. Styria.
* 1968. Ueber Zacharias Werners "Söhne des Tals". Johnson Reprint Corp.
* 1969. Dantes Luzifer. Hueber.
* 1975. Mittelalterliche Eschatologie in Dantes Komödie. Hugo-Schuchardtsche Malwinenstiftung.

## Um Spaweck
* Institut für Romanistik der Karl-Franzens-Universität Graz
Nationalstrooss 1A

D**'Nationalstrooss 1A** oder **N1A** ass eng Nationalstrooss um Territoire vun der Stad Lëtzebuerg.

Si huet hiren Ufank a Clausen op der N1 bei der Place Émile-Mousel, um lénksen Uwänner vun der Uelzecht. Vun do aus leeft s'iwwer eng Bréck op déi riets Säit vum Floss an heescht da Rue de la Tour Jacob bis op d'Rumm. Se féiert virun iwwert de Fetschenhaff an den Zens, wou s'op der Héicht vun der Kräizung mat der *Rue des Alouettes* den Numm *Rue Cents* kritt. Weider leeft se dann iwwert d'Kalchesbréck op de Findel a stéisst dann hannert der Gréiwelscheier nees op d'.

## Entwécklung vun der N1A

* D'N1A gouf no 1830 klasséiert an ass deelweis iwwert den ale Vizinalwee 15 Eech - Kalchesbréck gelaf.
* Ursprénglech a bis 1958 ass d'N1A am Neiduerf (*Wolleflslach*) vun der N1 aus Richtung Kalchesbréck fortgaangen (haut N1C) an huet dunn no Oste gedréint fir um Findel nees op d'N1 ze stoussen.
* Mam Gesetz vum 15. Dezember 2021 iwwer d'Reklassement vum Stroossereseau ass de Laf vun der Strooss a Clausen liicht ëmg'ännert ginn. Se leeft zanterhier net méi duerch d'Paart bei der *Brasserie Mansfeld*, mä fänkt bei der Place Émile Mousel un an huet op den éischte 95 m d'Funktioun vun der fréierer N1B iwwerholl.

## Um Spaweck

* Iwwersiichtskaart vum nationale Stroossereseau op der Internetsäit vun der Bauverwaltung
Ras Alhague

**Ras Alhague**, den Numm ass arabesch: *raʾs al-ḥayya* an heescht "Kapp vun der Schlaang"), ass de Stär α Ophiuchi (Alpha Ophiuchi) am Stärebild Ophiuchus.

De Ras Alhague huet eng siichtbar Magnitude vu +2,08&nbsp;mag. Hie gehéiert zur Spektralklass A5 an ass ronn 47 Liichtjoer vun eis ewech (Hipparcos-Datebank).

Koordinaten (Equinoxe J2000.0):
*Rektaszensioun 17h34m56,10s
*Deklinatioun +12°33'36.0"
Sabik

De **Sabik** iwwersat aus dem arabeschen (*deen dee virdru geet*) ass de Stär η Ophiuchi (Beta Ophiuchi) am Stärebild Ophiuchus. 
De *Sabik* huet eng siichtbar Magnitude vu +2,4 a gehéiert zu der Spektralklass A2. Seng Distanz zu eiser Sonn ass ronn 84 Liichtjoer (Hipparcos-Datebank).

Koordinaten (Equinoxe J2000.0):

* Rektaszensioun 17h10m22s
* Deklinatioun -15°43'29"

## Kuckt och
* ABC vun de Stären
* Lëscht vun de gréisste Stären
* Lëscht vun den nooste Stären
RS Ophiuchi

Den **RS Ophiuchi ** (RS Oph) ass eng (periodesch) Nova am Stärebild Ophiuchus. Wärend deene normale Phasen huet hien eng siichtbar Magnitude vun 
12.5&nbsp;mag. An de Joren 1898, 1933, 1958, 1967, 1985 an 2006 gouf et Hellegkeetausbréch bis op 4.5&nbsp;mag.

Den RS Ophiuchi ass en Duebelstäresystem mat engem Wäissen Zwerg an engem Roude Ris. Den Zwergstär suckelt dobäi d'Matière vum Roude Ris of. No ronn 20 Joer huet sech genuch Gas ugesammelt, fir ënner der staarker Gravitatioun vum wäissen Zwerg eng thermonuklear Explosioun ze maachen.

Den Nummdeel „RS“ kënnt duerch d'Reegele vun der Stärebenennung a seet, datt RS Ophiuchi den 11. verännerleche Stär ass, deen am Stärebild Schlaangendréier (laténgesch *Ophiuchus*) entdeckt gouf.

Koordinaten (Equinoxe 2000):

*Rektaszensioun 17h50m13s
*Deklinatioun -06°42'28"
*Spektralklass OB+M2ep
*Aner Nimm:
Bonner Duerchmusterung BD-6Grad4661

Henry-Draper-Katalog: HD 162214

## Kuckt och
* ABC vun de Stären
* Lëscht vun de gréisste Stären
* Lëscht vun den nooste Stären